cyanic-selkie/wikianc huggingface dataset:
Κερτ Κομπέιν
Οι τελευταίες εβδομάδες και ο θάνατος
Στις 18 Μαρτίου, η Λαβ τηλεφώνησε στην αστυνομία για να τους πληροφορήσει πως ο Κομπέιν είχε κλειδωθεί σε ένα δωμάτιο μαζί με ένα όπλο. Η αστυνομία έφτασε και κατάσχεσε αρκετά όπλα και ένα μπουκαλάκι χάπια από τον Κομπέιν, ο οποίος επέμενε πως είχε κλειδωθεί στο δωμάτιο για να κρυφτεί από τη Λαβ. Όταν ρωτήθηκε από την αστυνομία, η Λαβ είπε ότι ο Κομπέιν δεν είχε αναφέρει ποτέ πως ήθελε να αυτοκτονήσει και ότι εκείνη δεν τον είχε δει ποτέ με όπλο.
Η Λαβ κανόνισε ένα "συμβούλιο" για την αντιμετώπιση του εθισμού του Κομπέιν στα ναρκωτικά που έλαβε χώρα στις 25 Μαρτίου. Τα δέκα άτομα που συμμετείχαν ήταν φίλοι του μουσικοί, εντεταλμένοι της δισκογραφικής εταιρίας με την οποία συνεργαζόταν και ένας από τους καλύτερούς του φίλους, ο Dylan Carlson. Μέχρι το τέλος της μέρας, ο Κομπέιν είχε συμφωνήσει να μπει σε πρόγραμμα αποτοξίνωσης και πήγε στο Exodus Recovery Center στο Λος Άντζελες, στην Καλιφόρνια στις 30 Μαρτίου. Την επόμενη νύχτα, βγήκε έξω να κάνει ένα τσιγάρο, μετά σκαρφάλωσε πάνω από τον φράκτη και έφυγε από την εγκατάσταση. Πήρε ένα ταξί για το αεροδρόμιο του Λος Άντζελες από όπου πέταξε πίσω στο Σιάτλ. Κατά τις 2 και 3 Απριλίου εθεάθη σε διάφορες τοποθεσίες του Σιάτλ, αλλά οι περισσότεροι φίλοι του και η οικογένειά του δεν είχαν ιδέα για το που βρισκόταν. Στις 3 Απριλίου, η Λαβ επικοινώνησε με τον ιδιωτικό ντετέκτιβ Τομ Γκραντ και τον προσέλαβε για να βρει τον Κομπέιν. Στις 7 Απριλίου, το συγκρότημα ανακοίνωσε πως δε θα συμμετείχε στο μουσικό φεστιβάλ Lollapalooza εκείνη τη χρονιά.
Στις 8 Απριλίου 1994, το σώμα του Κομπέιν ανακαλύφθηκε στο σπίτι του στη λίμνη Ουάσινγκτον, από έναν ηλεκτρολόγο που είχε πάει εκεί για να εγκαταστήσει ένα σύστημα ασφαλείας. Ο ηλεκτρολόγος ανέφερε πως δεν είδε κανένα σημάδι τραυματισμού και αρχικά νόμιζε πως ο Κομπέιν κοιμόταν, μέχρι τη στιγμή που είδε το όπλο που ήταν στραμμένο προς το πρόσωπο του. Ένα σημείωμα βρέθηκε που έλεγε "Δεν έχω νιώσει τη διέγερση που μου προκαλούσε το να ακούω και να δημιουργώ μουσική, μαζί με το πραγματικό γράψιμο εδώ και πάρα πολλά χρόνια". Το σώμα του βρισκόταν εκεί για μέρες και βρέθηκαν σ`αυτό συγκεντρωμένα μεγάλα ποσά ηρωίνης και ίχνη από ηρεμιστικά. Η ιατροδικαστική έκθεση εκτιμά πως πέθανε στις 5 Απριλίου 1994.
Στις 10 Απριλίου έλαβε χώρα μια ολονυχτία για τον Κερτ Κομπέιν σε ένα πάρκο στο κέντρο του Σιάτλ όπου συγκεντρώθηκαν περίπου 7.000 άτομα για να θρηνήσουν. Στο μνημόσυνο προβλήθηκαν μαγνητοσκοπημένα μηνύματα και τραγούδια και η Κόρτνει Λαβ διάβασε στο πλήθος κομμάτια από το σημείωμα που είχε αφήσει ο Κομπέιν, κλαίγοντας και καταριώντας τον Κερτ επειδή την άφησε. Προς το τέλος της ολονυχτίας, η Λαβ έφτασε στο πάρκο και μοίρασε σε όσους είχαν απομείνει κάποια από τα ρούχα του Κομπέιν.
Παραπομπές
Κατηγορία:Ροκ μουσικοί Κατηγορία:Αμερικανοί τραγουδιστές Κατηγορία:Αμερικανοί κιθαρίστες
Εκκλησία της Δανίας
Η Εκκλησία της Δανίας ή Ευαγγελική Λουθηρανική Εκκλησία της Δανίας ή Δανική Εθνική Εκκλησία (δαν.: Den Danske Folkekirke) είναι η εκκλησία της Δανίας που αποτελεί την επίσημη θρησκεία της χώρας. Δογματικά συγκαταλέγεται στα Λουθηρανικά χριστιανικά δόγματα.
Είναι οργανωμένη σε 11 επισκοπές, ενώ υπάρχουν 2.200 ενορίες και 2.400 θρησκευτικοί λειτουργοί. Στις 1 Ιανουαρίου 2014 το 78,4% του πληθυσμού της Δανίας, ήταν μέλη της Εθνικής Εκκλησίας.
Εξωτερικοί σύνδεσμοι
Κατηγορία:Προτεσταντικές εκκλησίες Κατηγορία:Λουθηρανισμός Κατηγορία:Χριστιανισμός στη Δανία Δανια
Σκουλαρίκι
μικρογραφία|Σκουλαρίκι αυτιού Το σκουλαρίκι (ἐνώτιον) είναι ένα κόσμημα που συνήθως φοριέται στο αυτί, όμως σήμερα φοριέται στην μύτη, στο φρύδι ή οποιοδήποτε μέρος του σώματος.
Είδη
Υπάρχουν αρκετά είδη σκουλαρικιών, όπως:
Ιστορία
μικρογραφία|Σκουλαρίκι που φορά ο [[Ουίλλιαμ Σαίξπηρ, 16ος αι.]] Το τρύπημα αυτιών είναι μια από τους αρχαιότερες μορφές της τροποποίησης του σώματος, με καλλιτεχνικές απεικονίσεις και γραπτά στοιχεία από πολιτισμούς σε όλο τον κόσμο που χρονολογείται από την αρχαία ιστορία. Ενδείξεις για σκουλαρίκια που φοριούνται από τους άνδρες μπορεί να δει κανείς σε αρχαιολογικά ευρήματα από την Περσέπολη ακόμη, στην αρχαία Περσία. Τα γλυπτά των στρατιωτών της Περσικής Αυτοκρατορίας, που εμφανίζονται σε κάποια από τα σωζόμενα τείχη του παλατιού, δείχνουν να φοριούνται σκουλαρίκια.
Θρησκευτικός ρόλος
Στην Ινδία, νωρίτερα στην Hindu τα κορίτσια και αρκετά αγόρια έκαναν τρύπα στα αυτιά τους σε μία εορταστική εκδήλωση γνωστή ως Kharnavedha προτού κλείσουν τα πρώτα πέντε χρόνια της ζωής τους. Παρόμοια έθιμα υπάρχουν και σε άλλες ασιατικές χώρες, συμπεριλαμβανομένων των Νεπάλ, Σρι Λάνκα, και Λάος. Παραδοσιακά οι περισσότεροι άνδρες δεν τρυπούν τα αυτιά τους πριν ενηλικιωθούν.
Εξωτερικοί σύνδεσμοι
Κατηγορία:Τύποι κοσμημάτων
Λάνσελοτ Μπλοντέελ
Ο Λάνσελοτ Μπλοντέελ (Lancelot Blondeel, επίσης και Lanceloot, 1498 – 4 Μαρτίου 1561), ήταν Φλαμανδός ζωγράφος, αρχιτέκτονας, τοπογράφος και χαρτογράφος.
Ο Μπλοντέελ γεννήθηκε στο Ποπερίνγκε (Poperinge) αλλά καθιερώθηκε ως καλλιτέχνης στη Μπρυζ. Έγινε μέλος της Συντεχνίας των ζωγράφων το 1519. Κατά κύριο λόγο ζωγράφιζε, ύστερα από ανάθεση, θρησκευτικά έργα για τις τοπικές εκκλησίες. Το 1550 στους Μπλοντέελ και Γιαν φαν Σκόρελ ανατέθηκε η αποκατάσταση του έργου του Γιαν βαν Άικ Πολύπτυχο της Γάνδης.
Το 1540 κατασκεύασε δύο αψίδες θριάμβου, που του ανέθεσε ο Κάρολος Ε΄ βασισμένους σε ρομανικό ρυθμό. Σχεδίασε, επίσης, ένα κανάλι που συνέδεε τη Μπρυζ με τη θάλασσα, ένα έργο το οποίο προώθησε πολύ σημαντικά το εμπόριο της πόλης. Είναι γνωστό ότι είχε μια θυγατέρα, ονόματι Άννα, η οποία αργότερα παντρεύτηκε τον μαθητή του Πήτερ Πάουρμπους (Pieter Pourbus).
Ο Μπλοντέελ απεβίωσε στη Μπρυζ στις 4 Μαρτίου 1561.
Εξωτερικοί σύνδεσμοι
Κατηγορία:Φλαμανδοί ζωγράφοι Κατηγορία:Βέλγοι αρχιτέκτονες Κατηγορία:Φλαμανδοί χαρτογράφοι Κατηγορία:Τοπογράφοι
Κατάλογος έργων του Κλωντ Μονέ
Η σελίδα αυτή περιέχει εικονογραφημένο κατάλογο των έργων του Κλωντ Μονέ. Η παρουσίαση γίνεται χρονολογικά, με εξαίρεση τις σειρές έργων με το ίδιο θέμα, οι οποίες παρουσιάζονται στο τέλος της σελίδας.
La Gare Saint-Lazare
Πρόκειται για 12 πίνακες του 1877 με θέμα τον σιδηροδρομικό σταθμό του Παρισιού Saint-Lazare, εν χρήσει μέχρι σήμερα.
Les Peupliers
Οι Λεύκες : σειρά 23 πινάκων που ζωγράφισε ο Μονέ το 1891. Παρουσιάζονται εδώ οι 16 πίνακες οι οποίοι είναι γνωστό πού βρίσκονται (πλην του πίνακα του Museum of Fine Arts της Βοστώνης).
Cathédrales de Rouen
Πρόκειται για σειρά 30 πινάκων που φιλοτεχνήθηκαν μεταξύ 1892 και 1894, με θέμα τον Καθεδρικό Ναό της Ρουέν, ζωγραφισμένο σε διάφορες ώρες της ημέρας και με ποικίλες καιρικές συνθήκες. Επί πλέον είναι ζωγραφισμένος υπό τέσσερις οπτικές γωνίες (πλην του πρώτου) καθώς ο Μονέ άλλαζε εγκατάσταση στην πλατεία της Μητρόπολης για τον σκοπό αυτό.
Nymphéas
Υπάρχουν περίπου 250 πίνακες σε λάδι στην σειρά Nymphéas (νυμφαίες, νούφαρα), που απεικονίζουν την λίμνη με τα νούφαρα του Μονέ στο Giverny. Ζωγραφίστηκαν κατά τα έτη 1897-99, 1900, 1904-08, 1914-20 και 1920-24.
Le Pont de Waterloo
Δεύτερη σειρά με θέμα γέφυρα του Λονδίνου, αυτήν του Βατερλώ τώρα. Δεν πρόκειται για την σημερινή Γέφυρα του Βατερλώ αλλά για την παλιά που καταστράφηκε κατά τον Β΄ Παγκόσμιο Πόλεμο. Έργο του 1900-1904.
Parlements de Londres
Τρίτη σειρά του Μονέ για το Λονδίνο, με θέμα το Ανάκτορο του Oυεστμίνστερ -το αγγλικό Κοινοβούλιο- το οποίο απεικονίζεται αμυδρά και στους πίνακες της σειράς Charing Cross Bridge. Δεκαεννέα πίνακες μεταξύ 1900 και 1905.
Κατηγορία:Κατάλογοι έργων τέχνης
Νικοκλής
Νικοκλής είναι το όνομα των παρακάτω προσώπων της αρχαίας ελληνικής ιστορίας:
Ναρκισσισμός
thumb|right|200px|Νάρκισσος, έργο ζωγραφικής του [[Καραβάτζιο]]
Ο όρος ναρκισσισμός μπορεί να χρησιμοποιηθεί είτε από επιστήμονες ψυχολόγους για να περιγραψεί έναν τύπο διαταραχής προσωπικότητας ) είτε από απλούς ανθρώπους χωρίς γνώσεις ψυχολογίας που θέλουν να περιγράψουν ένα άτομο του στενού ή ευρύ κοινωνικού περίγυρού τους, που συμπεριφέρεται υπέρμετρα εγωκεντρικά. Είναι λανθασμένο όμως αυτοί οι δύο τρόποι χρήσης να συγχέονται, γιατί δεν είναι απαραίτητο ένας υπέρμετρα εγωκεντρικός να κρύβει ναρκισσιστική διαταραχή.
Θα μπορούσαμε να χαρακτηρίσουμε τον ναρκισσισμό σαν την σκοτεινή πλευρά του ατομικισμού και του εγωκεντρισμού. Εγωκεντρικός είναι ο άνθρωπος ο οποίος θέλει να έχει όλα τα «φώτα» της δημοσιότητας πάνω του, δηλαδή να αποτελεί το κύριο αντικείμενο απασχόλησης από τους υπόλοιπους ανθρώπους.
Όλοι οι άνθρωποι φέρουν ναρκισσιστικά χαρακτηριστικά, μια και αυτό είναι αναγκαίο για την οντογενετική μας εξέλιξη. Οι άνθρωποι αναπαράγουν με την αυτοεκτίμηση και το συναίσθημα ότι αξίζουν μια ιδεώδη εικόνα του εαυτού τους. Αυτή τους βοηθάει να είναι σε θέση να εκπροσωπήσουν τα συμφέροντά τους αμερόληπτα και αποτελεσματικά και να είναι ευτυχισμένοι μια και βρίσκουν αναγνώριση από τους συνανθρώπους τους. Πολλές φορές μάλιστα πιστεύουν ότι έχουν περισσότερες ικανότητες από αυτές που πραγματικά κατέχουν. Έτσι τα ναρκισσιστικά χαρακτηριστικά συμβάλλουν στην ψυχική μας ισορροπία και μας δίνουν κίνητρα για να δράσουμε και να αποκτήσουμε ακόμα περισσότερες δεξιότητες.
Ο ναρκισσισμός γίνεται παθογενής, μια ναρκισσιστική διαταραχή προσωπικότητας όταν οι εγωκεντρικοί άνθρωποι δεν μπορούν να ζήσουν εάν δεν ικανοποιήσουν την ανάγκη τους να τους θαυμάζουν και έχουν την τάση να πιστεύουν ότι έχουν μια "υπεραξία" σε σχέση με τους άλλους (progressive narcissism, αύξων ναρκισσιμός). Κάνουν μάλιστα τα πάντα για να το πετύχουν αψηφώντας προσωπικούς κινδύνους και θέτοντας πολλές φορές ομάδες (π.χ. οικογένεια, εταιρεία, κράτος) σε κίνδυνο. Τυπικά συμπτώματα είναι η συναισθηματική αστάθεια και διπολικότητα, συναισθήματα ανεπάρκειας, ακραία ευαισθησία σε κριτική, μοναξιά, άγχος και ανεξέλεγκτος θυμός. .
Πολλές φορές συναντούμε κοντά στους αύξοντες νάρκισσους τους μείζονες (regressive ή co-narcissism, μείζων ναρκισσιμός), που παίζουν το ρόλο των θαυμαστών. Οι ίδιοι δεν αισθάνονται ικανοί να φτάσουν ποτέ τον αύξοντα νάρκισσο, παρ’ όλα αυτά όμως ποθούν κάτι τέτοιο.
Τα κύρια χαρακτηριστικά ενός ναρκίσσου
Οι ναρκισσιστές διακρίνονται κυρίως από έξι βασικά χαρακτηριστικά:
Η "καλή πλευρά" των ατόμων με ναρκισσιστική διαταραχή είναι πως τα άτομα είναι πολλές φορές κοινωνικά, ανοιχτά σε νέα πράγματα και ιδέες και πολλοί άνθρωποι τους βιώνουν ως διασκεδαστικούς. Είναι πάρα πολύ εύγλωττα άτομα και δείχνουν ανοιχτά στους άλλους τι γνωρίζουν, ότι είναι καλά ενημερωμένοι και ότι γνωρίζουν πολλά.
Ναρκισσισμός και σχέσεις
Ο ναρκισσισμός αποτελεί μεταξύ άλλων διαταραχή προσωπικότητας. Με την έννοια αυτή νοείται να εμφανίζονται στην καθημερινή ζωή καταστάσεις λόγω ναρκισσιστικής συμπεριφοράς επανειλημμένα και όχι μια - δυο φορές, δηλαδή να δυσκολεύει τη ζωή του ατόμου, είτε στην έκδηλη είτε στην άδηλη συμπεριφορά του και στον εσωτερικό κόσμο.
Σχέση με τον εαυτό του: Ο ναρκισσισμός είναι η διαταραχή προσωπικότητας όπου το άτομο ασχολείται υπερβολικά με τον εαυτό του, την εμφάνιση, τον τρόπο ομιλίας, ακόμα και την γλώσσα του σώματος και γενικότερα την εικόνα την οποία δημιουργεί στους άλλους. Περνάει έτσι πολύ χρόνο της ημέρας μόνος. Σκοπός βέβαια απ' όλην αυτή την ασχολία είναι να δημιουργεί θετική εκτίμηση στους γύρω του και έτσι να τους ασκεί ένα είδος εξουσίας. Το υπερβολικό ενδιαφέρον για τον εαυτό του οδηγεί στην κατάσταση του να αυτοθαυμάζεται.
Σχέση με τον κοινωνικό περίγυρο: Η ανάγκη του για θαυμασμό έχει δυσμενείς συνέπειες στο άτομο μια και αδυνατεί να καταλάβει τις ανάγκες και τα συναισθήματα άλλων. Έτσι του είναι δύσκολο να δημιουργήσει μια αληθινή σχέση με τους άλλους και διακατέχεται από το αίσθημα μοναξιάς που είναι και ο κυριότερος παράγοντας κατάθλιψης. Στις ερωτικές σχέσεις δυσκολεύεται να αγαπήσει και χρησιμοποιεί τον/την σύντροφο του ως μέσο ανάδειξης. Επιδιώκει ανθρώπους υψηλής κοινωνικής τάξης και αλλάζει συνήθως γρήγορα σύντροφο επιλέγοντας, όπως πάντοτε με κριτήριο να κερδίσει την γνώμη των άλλων, κάποιον εξίσου σημαντικό άνθρωπο. Αρχικά μπορεί ο σύντροφος του ναρκίσσου να τον θαυμάζει και για αυτό η σχέση να εξελίσσεται ομαλά αφού αυτός είναι και ο σκοπός του νάρκισσου, ο θαυμασμός της εικόνας που δημιουργεί για τον εαυτό του. Στη συνέχεια όταν τεθεί στο ζευγάρι το θέμα της αγάπης αρχίζει η σχέση σταδιακά να καταρρέει μια και δεν νοιάζονται και δεν αγαπούν πραγματικά οι νάρκισσοι τους συντρόφους τους (παρόλο που ισχυρίζονται το αντίθετο). Σκοπός τους είναι να διαλέγουν άτομα ώστε να μπορούν οι ίδιοι τους να προβληθούν. Για αυτόν τον λόγο διαλύεται μετά από λίγο καιρό η σχέση τους ώσπου να βρεθεί κάποιος άλλος θαυμαστής/θαυμάστρια που θα είναι μοναδικός στον τομέα του. Όπως και στις επαγγελματικές έτσι και στις φιλικές σχέσεις επιλέγει άτομα υψηλής κοινωνικής τάξης για να νιώθει και ο ίδιος σημαντικός, άτομα που τον θαυμάζουν και έχουν θετική εκτίμηση για αυτόν.
Αιτία ναρκισσισμού
Τα παραπάνω δημιουργούν αρχικά έναν αδύναμο χαρακτήρα ο οποίος θεωρεί τον εαυτό του ως θύμα. Για να αποδείξει ότι αξίζει, επιδιώκει με κάθε τρόπο να κατατάσσεται στους μη 'κοινούς' θνητούς αλλά σε μία ανώτερη κοινωνική τάξη, σε μια ελίτ. Το αίτιο του ναρκισσισμού αποτελεί ψυχολογικό τραύμα, γι' αυτό και επιδιώκει να γίνει 'κάποιος' εκδικούμενος γι' αυτά που του συνέβησαν στη ζωή του. Έχει αρνητική εικόνα για τον κόσμο γύρω του. Στο ασυνείδητο επεξηγείται ως κατώτερος που μεταφράζεται ως χαμηλή αυτοεκτίμηση, ενώ στη συμπεριφορά του και στα σκεπτόμενα που ελέγχει ο ίδιος, το "ανόμοιος" το επεξηγεί ως ανώτερος καταφεύγοντας σε ιδέες μεγαλομανίας και συχνά παρανοϊκές. Μπορεί για παράδειγμα να νομίζει ότι είναι απόστολος του Θεού και κατέβηκε στη Γη για μια ειδική αποστολή ή γενικά σκέψεις που τον κάνουν να θεωρεί τον εαυτό του ανώτερο, διαφορετικό και μοναδικό. Έτσι εκτοξεύεται λόγω του εγωκεντρισμού και της μανίας του για δόξα σε υψηλές θέσεις. .
Αδύναμα σημεία: α) από εξωγενείς παράγοντες: β) από ενδογενείς παράγοντες: Μπορεί χωρίς τη μεσολάβηση κάποιου συμβάντος να συνειδητοποιήσει τα παραπάνω, τότε το αποτέλεσμα θα είναι ίδιο. Η μοναξιά που τον πνίγει μπορεί να τον οδηγήσει σε κατάθλιψη.
Επαγγελματική εξέλιξη
Όπως είπαμε και παραπάνω ενδιαφέρονται κυρίως οι νάρκισσοι για δουλειές που θα τους δώσουν τη δυνατότητα να είναι στο επίκεντρο, να είναι διάσημοι και θα τους εντάξουν στην ανώτερη κοινωνική τάξη έτσι ώστε να υπερέχουν των κοινών θνητών. Τέτοιες δουλειές είναι οι τραγουδιστές, τα μοντέλα, οι ηθοποιοί, οι μάνατζερ, οι πολιτικοί, οι επιχειρηματίες, οι παρουσιαστές κ.α.
Θεραπεία
Δύσκολα οι νάρκισσοι αναζητούν ψυχολογική υποστήριξη. Τις περισσότερες φορές αρνούνται την πάθηση. Η θεραπεία πραγματοποιείται με ψυχοθεραπεία και αν το άτομο αντιμετωπίζει και κατάθλιψη τα φάρμακα ίσως να είναι απαραίτητα.
Σχέση ναρκισσισμού και άλλων διαταραχών προσωπικότητας
Είναι αρκετά σημαντικό να εξεταστεί κατά πόσο τα στοιχεία του ναρκισσιστικού χαρακτήρα είναι όντως στοιχεία χαρακτήρα και όχι συμπτώματα κοινωνιοπάθειας, υπομανίας ή μανίας ή διπολικής διαταραχής. Σε περίπτωση που έχουμε με κάποια άλλη διαταραχή προσωπικότητας τα φαινομενικά ναρκισσιστικά στοιχεία του χαρακτήρα είναι περιοδικά και άμεσα εξαρτημένα από τις διακυμάνσεις στη διάθεση του ασθενούς.
Επίλογος
Η ψυχολογία ενός νάρκισσου όπως φάνηκε και παραπάνω από την περιγραφή είναι αρκετά πολύπλοκη και τίθεται ένα μεγάλο θέμα στο είναι και φαίνεσθαι. Ένας νάρκισσος είναι ένας καλός ηθοποιός γιατί τα προβλήματα που τον βαραίνουν και διαμόρφωσαν αρχικά ένα χαρακτήρα αδύναμο δεν τα έχει ξεφορτωθεί απλά τα έχει κρύψει καλά. Για αυτό και συχνά νάρκισσοι λένε εκφράσεις όπως: 'δεν με ξέρει κανείς πραγματικά'.
Πηγές
• Otto Kernberg: Aggressivity, Narcissism, and Self-Destructiveness in the Psychoterapeutic Relationship: New Developments in the Psychopathology and Psychotherapy of Severe Personality Disorders, Yale University Press (July 10, 2004)
Εξωτερικοί σύνδεσμοι
Κατηγορία:Ψυχολογικές παθήσεις και διαταραχές Κατηγορία:Ψυχανάλυση
1246
Η τρέχουσα σελίδα αφορά το έτος 1246 κατά το Γρηγοριανό ημερολόγιο
Θάνατοι
Κατηγορία:Έτη
Επαρχία του Ρέτζο-Καλάμπρια
Η επαρχία του Ρέτζο-Καλάμπρια (ιταλικά: Provincia di Reggio Calabria, συναντάται και ως Ρήγιο-Καλαβρία) είναι επαρχία της Καλαβρίας στην Ιταλία. Η έκτασή της είναι 3.183 τ.χλμ. και ο πληθυσμός της ανέρχεται σε 566.926 κατοίκους (2008). Έδρα της επαρχίας είναι το Ρέτζο Καλάμπρια (Reggio Calabria). Συνολικά, η επαρχία αριθμεί 97 δήμους.
Συνορεύει βορειοανατολικά με την επαρχία του Καταντζάρο και βορειοδυτικά με την επαρχία του Βίμπο Βαλέντια, ενώ βρέχεται δυτικά από την Τυρρηνική θάλασσα και νότια και δυτικά από το Ιόνιο πέλαγος.
Εξωτερικοί σύνδεσμοι
Ρετζο-Καλαμπρια
Τζορτζ Μόουζες Χόρτον
Ο Τζορτζ Μόουζες Χόρτον (George Moses Horton, 1797? – 1883?), ήταν αφρο-αμερικανός ποιητής. Εγραψε συναισθηματικά ερωτικά ποιήματα και διαμαρτυρίες ενάντια στη δουλεία. Υπήρξε ένας από τους πρώτους μαύρους επαγγελματίες συγγραφείς στην Αμερική.
Το πρώτο του βιβλίο ποίησης είχε τίτλο Η ελπίδα της ελευθερίας (The Hope of Liberty, 1829).
Παραπομπές
Κατηγορία:Αμερικανοί ποιητές Κατηγορία:Αμερικανοί διηγηματογράφοι Κατηγορία:Συγγραφείς παιδικής και νεανικής λογοτεχνίας
Κούνιτσε (Βάλιεβο)
Το Κούνιτσε (σερβικά κυριλλικά: Кунице) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την Απογραφή του 2011 στη Σερβία 2011, αριθμούσε 68 κατοίκους.
Εξωτερικοί σύνδεσμοι
Κατηγορία:Οικισμοί του Βάλιεβο
Στάδιο Κρας
Το Στάδιο Κρας είναι ποδοσφαιρικό γήπεδο στο Φόλενταμ της Ολλανδίας και είναι έδρα της ΦΚ Φόλενταμ.
Εξωτερικοί σύνδεσμοι
Κατηγορία:Στάδια ποδοσφαίρου στην Ολλανδία Κατηγορία:ΦΚ Φόλενταμ
1249
Η τρέχουσα σελίδα αφορά το έτος 1249 κατά το Γρηγοριανό ημερολόγιο
Θάνατοι
Κατηγορία:Έτη
Φορσέτι
Ο Φορσέτι (Forseti) ("αυτός που προεδρεύει") είναι ο Εσίρ θεός της δικαιοσύνης, της ειρήνης, και της αλήθειας στη Σκανδιναβική μυθολογία. Είναι γιος του Μπαλντρ και της Νάννα.
Heavy Horses
Το Heavy Horses είναι το ενδέκατο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Απριλίου του 1978 μέσω της δισκογραφικής εταιρίας "Chrysalis Records". Αυτός ήταν ο δεύτερος από την τριλογία δίσκων του συγκροτήματος όπου ο ήχος τους παρουσίασε πολλά folk στοιχεία, μετά το "Songs from the Wood" που είχε κυκλοφορήσει έναν χρόνο νωρίτερα.
Φορσέτι
Ο Φορσέτι θεωρείτο ο σοφότερος και πιο εύγλωττος από τους θεούς του Άσγκαρντ. Ο Φορσέτι προέδρευε σε διαμάχες που επιλύονταν με μεσολάβηση. Καθισμένος στην αίθουσά του απένειμε δικαιοσύνη σε αυτούς που την έψαχναν και πιστευόταν πως μπορούσε πάντα να παρέχει μια λύση που όλα τα αντιμαχόμενα μέρη έβρισκαν ήδη. Όπως ο πατέρας του ο Μπαλντρ, ήταν κι αυτός ένας ευγενικός θεός που προωθούσε την ειρήνη έτσι ώστε όσοι κρίνονταν από αυτόν μπορούσαν να ζήσουν με ασφάλεια όσο τηρούσαν τις κρίσεις του. Ενέπνεε τόσο σεβασμό που μόνο οι πιο σοβαροί όρκοι εκστομίζονταν στο όνομά του.
Heavy Horses
Ο δίσκος έλαβε θετικές κριτικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4 / 5 και το "Progarchives" με 4 / 5.
Φορσέτι
Δεν αναφέρεται ως μαχητής στο Ράγκναροκ, έτσι υποτίθεται ότι ως θεός της ειρήνης μάλλον απείχε της μάχης.
Heavy Horses
Αυτός ήταν ο τελευταίος δίσκος των Jethro Tull με τον μπασίστα Τζον Γκλάσκοκ στη σύνθεση τους, αφού έπαιξε την τελευταία του συναυλία μαζί τους στο Σαν Αντόνιο στις 1 Μαΐου 1979. Ο Γκλάσκοκ πέθανε λόγω προβλήματος σε συγγενείς καρδιακές βαλβίδες στις 17 Νοεμβρίου 1979.
Το άλμπουμ ανέβηκε στο # 19 του Billboard στις Ηνωμένες Πολιτείες και το # 20 των βρετανικών τσαρτ, ενώ σκαρφάλωσε στο Top-20 στον Καναδά, την Αυστρία, τη Γερμανία και τη Νορβηγία.
Θέσεις τσαρτ
Heavy Horses (άλμπουμ)
Επίσημη κυκλοφορία: 10 Απριλίου 1978
Βραβεία
Heavy Horses (άλμπουμ)
Ηνωμένες Πολιτείες (RIAA Certification): Χρυσός
Καναδάς (CRIA Certification): Χρυσός
Ηνωμένο Βασίλειο (BPI Certification): Ασημένιος
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1978
Thalia (2002)
Το Thalia είναι το έβδομο άλμπουμ από την Μεξικάνα ποπ σταρ Ταλία, που κυκλοφόρησε στις 2 Ιουλίου του 2002 από την δισκογραφική εταιρία ΕΜΙ. Το 1ο single του άλμπουμ ήταν το τραγούδι Tu y yo ( Εσύ και εγώ ) που στη συνέχεια έγινε μεγάλη επιτυχία και έφτασε μέχρι την πρώτη θέση του Billboard Hot Latin Tracks. Το άλμπουμ έκανε ντεμπούτο στην 1η θέση των τσαρτ και παρέμεινε εκεί για πέντε εβδομάδες. Μέχρι στιγμής έχει πουλήσει περίπου 4,4 εκατομμύρια αντίτυπα παγκοσμίως.
Βραβεία και Αναγνωρίσεις
LATIN GRAMMY BILLBOARD MUSIC AWARDS
Κέρδισε στις εξής κατηγορίες: Ήταν υποψήφιο στις εξής κατηγορίες: LO NUESTRO AWARDS
Κέρδισε στις κατηγορίες: Ήταν υποψήφια στις κατηγορίες:
PEOPLE'S CHOICE AWARDS
PAOLI MUSIC AWARDS
Ώρα στην Ανγκόλα
Όλη η Ανγκόλα χρησιμοποιεί την ώρα Δυτικής Αφρικής (UTC+01:00),  και δεν έχει χρησιμοποιηθεί ποτέ η θερινή ώρα, λόγω της κοντινής απόστασης με τον Ισημερινό.
Thalia (2002)
Βραβεία και Αναγνωρίσεις
Ήταν υποψήφιο το τραγούδι "A quien le importa?" ως τραγούδι της χρονιάς.
PREMIOS ERES
ΒΡΑΒΕΙΑ GENTE
Κατάλογος κομματιών
Κατηγορία:Δισκογραφία της Ταλία Κατηγορία:Άλμπουμ του 2002
Κύπελλο Βόρειας Μακεδονίας (ποδόσφαιρο ανδρών)
Το Κύπελλο της Βόρειας Μακεδονίας (Куп на Македонија) διοργανώνεται από τη Ποδοσφαιρική Ομοσπονδία της χώρας. Ξεκίνησε την περίοδο 1992-93 και αποτελεί την κορυφαία ποδοσφαιρική διοργάνωση κυπέλλου στην Βόρεια Μακεδονία. Ως το 1992 οι ομάδες της χώρας μετείχαν στο Κύπελλο ποδοσφαίρου Γιουγκοσλαβίας. Μόνο μία φορά, το 1961, η Βαρντάρ Σκοπίων είχε κατακτήσει το Κύπελλο της ενιαίας Γιουγκοσλαβίας. Ποτέ άλλοτε ομάδα της Βόρειας Μακεδονίας δεν είχε κατορθώσει να φτάσει στον τελικό.
Τίτλοι ανά σύλλογο
Ως το 2009 το Κύπελλο έχουν κατακτήσει εννιά διαφορετικοί σύλλογοι, ενώ άλλοι τέσσερις έχουν φτάσει στον τελικό. Πολυνίκης είναι η Βαρντάρ.
Βορεια Μακεδονια Κατηγορία:Ποδοσφαιρικές διοργανώσεις Βόρειας Μακεδονίας
Καμισσάρης
Βιογραφία
Καταγόταν από την Καρία.
Είχε την εύνοια τού Αρταξέρξη β΄ της Περσίας. Στη μάχη τού βασιλιά με τους Καρδούσιους της Μηδίας Ατροπατηνής, σκοτώθηκε.
Τότε ο Αρταξέρξης Β΄ έκανε διάδοχό του στην σατραπεία τον γιο του Δατάμη.
Οικογένεια
Νυμφεύτηκε μία από τη Σκυθία ή την Παφλαγονία και είχε τέκνο:
Πηγές
Κατηγορία:Δυναστεία των Αριαραθιδών
Μπράγκι
Ο Μπράγκι (αρχαία σκανδιναβικά: Bragi, προφορά -Μπράγι- ) είναι ο θεός της ποίησης στην Σκανδιναβική μυθολογία. ΄Ηταν σύζυγος της Ίδουνν και μάλλον γιος του Όδινν. Περιγράφεται ως ο πρώτος δημιουργός ποίησης και ο θεός με τα μεγάλα και μακριά γένεια.
Το όνομά του προέρχεται ίσως από τη λέξη bragr (μπραγρ) που σημαίνει ποίηση.
Πανελλήνιο πρωτάθλημα στίβου γυναικών 2023
Το 88ο Πανελλήνιο πρωτάθλημα στίβου γυναικών 2023 διεξήχθη στις 8–9 Ιουλίου 2023 στο Πανθεσσαλικό Στάδιο του Βόλου. Τα ειδικά πρωταθλήματα 20χλμ βάδην, 35 χλμ βάδην, 10.000 μ, επτάθλου, Ημιμαραθωνίου και Μαραθωνίου διεξήχθησαν σε διαφορετικές ημερομηνίες και τόπους. Πρωταθλήτρια ομάδα αναδείχθηκε ο Α.Σ.Σ. Αλέξανδρος Μακεδονίας.
Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
Παραπομπές
Γυναικων Κατηγορία:Στίβος το 2023 Κατηγορία:Αθλητισμός στον Βόλο
Εκκλησία των Φερόων Νήσων
Η Εκκλησία ανεξαρτητοποιήθηκε το 2007 από την Εκκλησία της Δανίας, της οποίας επισκοπή αποτελούσε μέχρι τότε. Το 83% του πληθυσμού των Νήσων Φερόες, ανήκουν στην Εκκλησία. Αποτελείται από 14 ενορίες στις οποίες υπάγονται 62 εκκλησίες και 9 ευκτήριοι οίκοι.
Εξωτερικοί σύνδεσμοι
Κατηγορία:Προτεσταντικές εκκλησίες Κατηγορία:Λουθηρανισμός Κατηγορία:Νήσοι Φερόες Φεροες
Δατάμης
Το Δατάμης, είναι ιρανικό όνομα, και προέρχεται από το αρχαίο ιρανικό *Dātama- ή *Dātāma- πού θα μπορούσε να αποδοθεί εκείνος στον οποίο δίνεται η δύναμη. Ο γνωστότερος ιστορικά Δατάμης (απεβ. 362 π.Χ. ) από τη Δυναστεία των Αριαραθιδών ήταν στρατηγός και σατράπης της Καππαδοκίας & ίσως και της Κιλικίας υπό την Αυτοκρατορία των Αχαιμενιδών.
Βιογραφία
Γεννήθηκε στην Καρία το 407 π.Χ. και ήταν γιος τού Καμισσάρη σατράπη μέρους της Κιλικίας, το οποίο συνόρευε με την Καππαδοκία και της συζύγου του, που ήταν από τη Σκυθία ή την Παφλαγονία.
Ο πατέρας του είχε την εύνοια τού Αρταξέρξη Β΄ της Περσίας· ο Δατάμης έγινε ένας από τους σωματοφύλακες τού βασιλιά. Με την ικανότητά του διακρίθηκε στον πόλεμο εναντίων των Καδουσίων της Μηδίας Ατροπατηνής, έτσι όταν στη μάχη απεβίωσε ο πατέρας του, ο Αρταξέρξης Β΄ τον έθεσε διάδοχο εκείνου.
Διακρίθηκε για τις στρατιωτικές του ικανότητες και τον ζήλο του στην υπηρεσία του Βασιλέως, αν και αργότερα εξεγέρθηκε εναντίον του. Υπέταξε δύο σατράπες, που είχαν αποστατήσει, τον Θύο της Παφλαγονίας και τον Ασπίδα της Καταoνίας (κεντρικής Καππαδοκίας).
Οι ικανότητές του προκάλεσαν έχθρες και αντιζηλίες στην αυλή του Αρταξέρξη Β΄, όπως και κατηγορίες ότι εξεγέρθηκε εναντίον του Βασιλέα. Τότε ο Δατάμης πραγματικά εξεγέρθηκε και εγκατέλειψε τον στρατό που είχε συγκεντρώσει υπό την αρχηγία του Μανδροκλή του Μαγνήσιου περί το το 368 π.Χ. προκειμένου να καταλάβει τμήμα της Παφλαγονίας. Επίσης, επιτέθηκε στη Σινώπη στις ακτές της Μαύρης Θάλασσας, εκδίδοντας μάλιστα δικό του νόμισμα. Παρά την απουσία ιστορικών λεπτομερειών, ορισμένα ανέκδοτα από αυτή την περίοδο της ζωής του σώζονται στις αφηγήσεις του Πολύαινου.
Οικογένεια
Γιος του ήταν ο:
Πηγές
Κατηγορία:Δυναστεία των Αριαραθιδών
TRT 1
Το TRT 1 είναι το πρώτο εθνικής εμβέλειας κρατικό τηλεοπτικό κανάλι της Τουρκίας.
Εισαγωγή
Το TRT 1, ξεκίνησε στις 31 Ιανουαρίου 1968 με δοκιμαστικό πρόγραμμα και επίσημα το Δεκέμβριο του 1971 με πλήρες πρόγραμμα. Ήταν το μοναδικό κανάλι στην Τουρκία μέχρι τις 15 Σεπτεμβρίου 1986, όταν η TRT ξεκίνησε δοκιμαστικές μεταδόσεις για το ''2. Kanal'' (νυν TRT Haber). Το κανάλι εκπέμπει και στο Αζερμπαϊτζάν μέσω επίγειων πλατφορμών.
Η αποστολή του TRT 1 είναι να ενισχύσει τη ζωή των ανθρώπων στην Τουρκία μέσω προγραμμάτων που ενημερώνουν, εκπαιδεύουν και ψυχαγωγούν. Το TRT 1, ως δημόσιο κανάλι, στοχεύει σε μια ποικιλία ακροατηρίων μεταξύ των οποίων η οικογένεια έχει προτεραιότητα, ακολουθούμενη από ένα ευρύ κοινό με ένα σύνολο διαφορετικών χαρακτηριστικών, όπως η ηλικία, το επάγγελμα, η εκπαίδευση και το καθεστώς, ενώ στοχεύει στην επίγεια μετάδοση για να ενισχύσει την αίσθηση της εθνικής ενότητας και ακεραιότητας των πολιτών, καθώς και να προσφέρει ειδήσεις και μουσική για αυτούς. Στις 19 Μαΐου 2012, με την αλλαγή του λογότυπου, εκπέμπει με μορφή εικόνας 16:9.
TRT 1 HD
Στις 19 Μαΐου 2012, το κανάλι ξεκίνησε να εκπέμπει και σε υψηλή ευκρίνεια.
Εξωτερικοί σύνδεσμοι
Κατηγορία:Τουρκική Ραδιοφωνία Τηλεόραση Κατηγορία:Τηλεοπτικοί σταθμοί Κατηγορία:Μέσα Μαζικής Ενημέρωσης της Τουρκίας Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1968
Αλκαλιμετρία
right|thumb|225px|Διάταξη αλκαλιμετρίας Η αλκαλιμετρία αποτελεί είδος ογκομετρικής ανάλυσης κατά την οποία προσδιορίζεται η περιεκτικότητα ενός διαλύματος που περιέχει οξύ, π.χ. υδροχλωρικό οξύ (HCl), οξικό οξύ (CH3COOH), κ.ά., βάση ή άλας του οποίο το κατιόν δρα ως οξύ π.χ. χλωριούχο αμμώνιο (NH4Cl), με τη χρήση πρότυπου διαλύματος βάσης π.χ. υδροξείδιο του νατρίου συγκεκριμένης και με ακρίβεια μετρημένης συγκέντρωσης π.χ. 0,1 Μ ή 0,01 Μ ή 1 Μ κ.ά..
Το διάλυμα του οξέος βρίσκεται σε κωνική φιάλη και αναδεύεται συνεχώς, π,χ. με μαγνητικό αναδευτήρα. Το πρότυπο διάλυμα βάσης βρίσκεται σε προχοΐδα.
Το «τελικό σημείο» της ογκομέτρησης, στο οποίο έχουν αντιδράσει πλήρως μεταξύ τους το οξύ και η βάση, προσδιορίζεται με τη χρήση κατάλληλης χρωστικής ουσίας που ονομάζεται «δείκτης» (π.χ. φαινολοφθαλεΐνη, ηλιανθίνη κ.ά.). Όταν ένα διάλυμα αντιδρά αλκαλικά η φαινολοφθαλεΐνη χρωματίζεται κόκκινη, όταν αντιδρά όξινα αυτή παραμένει άχρωμη. Έτσι παραθέτοντας στο αλκαλικό διάλυμα ολίγον κατ΄ ολίγον οξύ φθάνουμε στο σημείο ο δείκτης να αποχρωματίζεται.
Αντίθετα γίνεται η μέτρηση των οξέων με διάλυμα γνωστής περιεκτικότητας καυστικού αλκαλίου, μέχρι της εμφάνισης κόκκινης χρώσης του δείκτη. Αυτή η μέθοδος λέγεται οξυμετρία.
Ως αναλυτικοί δείκτες χρησιμοποιούνται κυρίως διάφορες χρωστικές, όπως το βάμμα ηλιοτροπίου, η φαινολοφθαλεΐνη, η ηλιανθίνη, κ.λπ..
Μανώλης Πατλάκας
Ο Μανώλης Πατλάκας (1935–2022) ήταν Έλληνας διεθνής υδατοσφαιριστής, προπονητής και διαιτητής. Σε επίπεδο συλλόγων αγωνίστηκε για τον Εθνικό Πειραιώς. Υπήρξε από τις εμβληματικές προσωπικότητες της ελληνικής υδατοσφαίρισης και με διάφορους ρόλους.
Κατέκτησε με τον Εθνικό 14 συνεχόμενα πρωταθλήματα από το 1955 έως και το 1968 ενώ πραγματοποίησε και 28 συμμετοχές με την Εθνική Ομάδα. Έπειτα υπήρξε πρωταθλητής του Α.Ο. Παλαιού Φαλήρου και του Ν.Ο. Καλαμακίου.
Το 1983 ανέλαβε προπονητής της Εθνικής Ομάδας στο Ευρωπαϊκό Πρωτάθλημα της Ρώμης αλλά και στους Μεσογειακούς της ίδιας χρονιάς στην Καζαμπλάνκα (23 παιχνίδια, 11 νίκες, 2  ισοπαλίες, 10 ήττες συνολικά). Το 1993 υπήρξε προπονητής της Εθνικής Εφήβων στο Ευρωπαϊκό πρωτάθλημα του Βένεντααλ (4η θέση).
Υπήρξε διεθνής διαιτητής υδατοσφαίρισης ενώ διετέλεσε Πρόεδρος της Κεντρικής Επιτροπής Διαιτησίας και Παρατηρητής, ενώ υπήρξε και Αντιπρόεδρος του Συνδέσμου Ελλήνων Διαιτητών Υδατοσφαίρισης (ΣΕΔΥ).
Παραπομπές
Κατηγορία:Έλληνες υδατοσφαιριστές Κατηγορία:Υδατοσφαιριστές της εθνικής Ελλάδος Κατηγορία:Υδατοσφαιριστές του Εθνικού Πειραιώς Κατηγορία:Έλληνες προπονητές υδατοσφαίρισης Κατηγορία:Έλληνες διαιτητές της υδατοσφαίρισης
Επιστήμη συστημάτων
Η επιστήμη συστημάτων ή συστημική είναι ένα διεπιστημονικό γνωστικό πεδίο το οποίο παρέχει έναν κοινό τρόπο σκέψης με στόχο την ανάπτυξη μεθοδολογικών πλαισίων για τη μελέτη συστημάτων με εσωτερική δομή (π.χ. κοινωνικά, ηλεκτρονικά, βιολογικά, γνωσιακά ή μεταφυσικά συστήματα). Βασίζεται στη θεωρία συστημάτων, κεντρικές έννοιες στην οποία είναι η θερμοδυναμική ισορροπία και η αρνητική ή θετική εντροπία, καθώς η δομή και η κατάσταση ενός συστήματος τυπικά παραμένουν σταθερές ή διαρκώς περιπλέκονται με το πέρασμα του χρόνου, με παράλληλη εξαγωγή θετικής εντροπίας στο περιβάλλον του συστήματος.
Η θεωρία συστημάτων, το ερευνητικό αντικείμενο της επιστήμης συστημάτων, αντλεί ιδέες και έννοιες από πολλές επιστήμες και τις τοποθετεί σε ένα κοινό ολιστικό πλαίσιο με στόχο την ερμηνεία πολύπλοκων συστημάτων. Εμφανίστηκε κατά το Μεσοπόλεμο αλλά καθοριστική υπήρξε η έκδοση του βιβλίου Κυβερνητική, ή έλεγχος και επικοινωνία στα ζώα και στις μηχανές από το Νόρμπερτ Βίνερ (Norbert Wiener) το 1948. Η κυβερνητική αποτελεί ένα υποσύνολο της επιστήμης συστημάτων το οποίο αναπτύχθηκε παράλληλα με τη θεωρία συστημάτων αλλά από διαφορετικές βάσεις. Η εφαρμογή της ολιστικής συστημικής μεθοδολογίας απέφερε σημαντικά αποτελέσματα σε πολλές επιστήμες και επιστημονικούς κλάδους όπως η κοινωνιολογία, η μοριακή βιολογία, η τεχνητή νοημοσύνη, η ρομποτική κλπ.
Ιστορικό
Ο όρος κυβερνητική αναφέρεται από τον Πλάτωνα Τί δ´ ἐν νηΐ, εἴ τῳ ἐξουσία εἴη ποιεῖν ὃ δοκεῖ, νοῦ τε καὶ ἀρετῆς κυβερνητικῆς ἐστερημένῳ, καθορᾷς ἃ ἂν συμβαίη αὐτῷ τε καὶ τοῖς συνναύταις; (Πλάτων, Αλκιβιάδης, 135A)· (νεοελληνική απόδοση: Σε ένα πλοίο, εάν εκείνος που έχει την εξουσία να κάνει ό,τι νομίζει [σωστό], στερείται και λογικής και κυβερνητικής ικανότητας, διακρίνεις τα όσα θα συμβούν και σε εκείνον και στους ναύτες που ταξιδεύουν μαζί του;).
Έννοιες
Σύστημα είναι μία σύνθετη πληροφοριακή δομή, με αυτό το πληροφοριακό περιεχόμενο δυνητικά να εκφράζεται υλικά και χωρικά, αποτελούμενη από πολλαπλά δομικά μέρη τα οποία είναι αυτόνομα, με ατομική ταυτότητα και συμπεριφορές, αλλά αλληλεπιδρούν στενά μεταξύ τους. Ο πιο απλός ορισμός του συστήματος, είναι ένα δίκτυο από αλληλεπιδρούσες μεταβλητές. Αυτό σημαίνει ότι κάθε αλλαγή σε οποιονδήποτε κόμβο του συστήματος θα προκαλέσει αλλαγές και στους άλλους κόμβους - οι οποίες όμως δεν είναι απαραίτητο ότι είναι προβλέψιμες. Επίσης το σύστημα ως σύνολο, μέσω των μερών του, μπορεί να αλληλεπιδρά με το περιβάλλον του. Κατά την αλληλεπίδραση αυτή είναι ικανό να δέχεται δευτερεύον πληροφοριακό περιεχόμενο ως είσοδο (input), να το επεξεργάζεται και να αποβάλλει το πληροφοριακό αποτέλεσμα της επεξεργασίας ξανά στο περιβάλλον ως έξοδο (output). Η διαδικασία αυτή δύναται να συμβαίνει συνεχώς ή σε τακτά χρονικά διαστήματα. Ένα σύστημα μπορεί να περιέχει ως δομικούς λίθους υποσυστήματα, δηλαδή χαμηλότερης περιπλοκότητας συστήματα τα οποία λειτουργούν αυτόνομα αλλά ταυτόχρονα αλληλεπιδρούν μεταξύ τους δίνοντας ως αποτέλεσμα το αρχικό, υψηλότερης δομικής περιπλοκότητας σύστημα.
Θεωρία συστημάτων είναι ένα διεπιστημονικό γνωστικό πεδίο το οποίο παρέχει ένα ενοποιητικό, φιλοσοφικό πλαίσιο εννοιών για τη μελέτη ολοκληρωμένων συστημάτων, ανεξαρτήτως από τη διάσπαση τους σε πιο θεμελιώδεις δομικούς λίθους και λαμβάνοντας υπ' όψιν τις αλληλεπιδράσεις αυτών των θεμέλιων λίθων. Ο εν λόγω τρόπος σκέψης ονομάζεται ολισμός και αποτελεί το αντίθετο της προσέγγισης της μελέτης ενός συστήματος αποκλειστικά με αναγωγή του στα δομικά του μέρη, δηλαδή ενός άλλου τρόπου σκέψης που καλείται αναγωγισμός. Η θεωρία συστημάτων αναπτύχθηκε ως αντίδραση στον αναγωγισμό και στους περιορισμούς του.
Αυτοοργάνωση είναι ένας αντιεντροπικός μηχανισμός ο οποίος υπό κατάλληλες συνθήκες προκύπτει αυθόρμητα λόγω των φυσικών νόμων και κατά τη διάρκεια φυσικών φαινομένων. Προκαλεί την εμφάνιση αυτοοργανούμενων συστημάτων τα οποία εισάγουν στο εσωτερικό τους ενέργεια, τη μετασχηματίζουν και εξάγουν στο περιβάλλον τους εντροπία, συνήθως υπό μορφή θερμότητας, παράλληλα διατηρώντας ή ενισχύοντας μία περίπλοκη εσωτερική δομή. Έτσι με την αυτοοργάνωση ένα σύστημα παράγει πληροφορία που περιγράφει τον εαυτό του. Προκειμένου να μην αντιβαίνει το δεύτερο νόμο της θερμοδυναμικής η αυτοοργάνωση είναι αυστηρά τοπικό και χρονικά περιορισμένο φαινόμενο, ενώ συνοδεύεται από αύξηση της εντροπίας στο περιβάλλον του συστήματος. Η μετάβαση ενός συστήματος από ένα στάδιο χαμηλής δομικής περιπλοκότητας σε ένα στάδιο υψηλότερης περιπλοκότητας, μέσω μίας διαδικασίας αυτοοργάνωσης, καλείται μετασυστημική μετάβαση. Είναι δυνατόν ένα αυτοοργανούμενο σύστημα να είναι συνθετικό, κατασκευασμένο κατάλληλα από τον Άνθρωπο ώστε να παρουσιάζει αυτοοργάνωση.
Πολύπλοκο σύστημα είναι μία σύνθετη δομή, αποτελούμενη από πολλαπλά αλληλεπιδρώντα μέρη, της οποίας η συμπεριφορά είναι διαφορετική από οποιονδήποτε γραμμικό συνδυασμό συμπεριφορών των μερών της (μη γραμμικό σύστημα). Τα πολύπλοκα συστήματα χαρακτηρίζονται από ισχυρή εξάρτηση και ποικιλομορφία μεταξύ των μερών τους, ενώ αντιθέτως η συμμετρία στη δομή ενός συστήματος υποδεικνύει χαμηλή πολυπλοκότητα. Συνήθως τα πολύπλοκα συστήματα είναι ιεραρχικώς αυτοοργανούμενα και εμφανίζουν αναδυόμενες συμπεριφορές (emergent behaviors), δηλαδή καινοφανείς συλλογικές συμπεριφορές οι οποίες δεν μπορούν να αναχθούν στα μεμονωμένα μέρη του συστήματος αλλά οφείλονται στις αλληλεπιδράσεις και τις συσχετίσεις τους. Η πολυπλοκότητα κατάγεται ως έννοια από τη θεωρία του χάους αλλά τα πολύπλοκα συστήματα, σε αντίθεση με τα χαοτικά, είναι μη ντετερμινιστικά. Μία ειδική κατηγορία είναι τα προσαρμοστικά πολύπλοκα συστήματα (Complex Adaptive Systems) τα οποία είναι δυναμικά (η κατάσταση τους αλλάζει με το πέρασμα του χρόνου), μνημονικά (κάθε στιγμή διατηρούν πληροφορίες για περασμένες καταστάσεις τους) και ενδοσκοπικά (η εξέλιξη τους με το χρόνο εξαρτάται από το περιεχόμενο της μνήμης τους). Ο όρος προσαρμοστικότητα υποδηλώνει μία εξελικτική βιολογική προσέγγιση στην περιγραφή του συστήματος, υπό την έννοια ότι το σύστημα έχει τη δυνατότητα μάθησης και προσαρμογής στο περιβάλλον του.
Κυβερνητικό σύστημα ονομάζεται ένα αναδραστικό πολύπλοκο σύστημα. Κυβερνητική (cybernetics) είναι ένα υποσύνολο της επιστήμης συστημάτων το οποίο επικεντρώνεται στη μελέτη κυβερνητικών συστημάτων. Η κυβερνητική προέκυψε μετά το Β' Παγκόσμιο Πόλεμο από μία μείξη της θεωρίας πληροφοριών, η οποία μελετούσε τη μαθηματική έννοια της πληροφορίας από τη σκοπιά των τηλεπικοινωνιών, και της θεωρίας ελέγχου, η οποία μελετούσε πρακτικούς συνθετικούς μηχανισμούς ανάδρασης από τη σκοπιά των μηχανικών. Χωρίς ακόμη να έχει διαμορφωθεί τότε η επιστήμη συστημάτων και η ολιστική μεθοδολογία, η κυβερνητική υιοθέτησε εξ αρχής μία συστημική προσέγγιση και μία έμφαση στην αυτοοργάνωση και στην αυτονομία, αποτελώντας έτσι σημαντική πηγή ερεθισμάτων για την ανάπτυξη της σύγχρονης επιστήμης συστημάτων αλλά και κλάδων όπως η τεχνητή νοημοσύνη. Ιστορικά, κεντρική ιδέα πίσω από την κυβερνητική υπήρξε η ομοιότητα μεταξύ ζωντανών οργανισμών και τεχνολογικών μηχανισμών, μία ομοιότητα που μοντελοποιήθηκε με τις έννοιες του συστήματος, της ομοιόστασης και της ανάδρασης. Σε σχέση με τη θεωρία συστημάτων η κυβερνητική επικεντρώνεται περισσότερο στη λειτουργία των πολύπλοκων συστημάτων, δηλαδή στον τρόπο που ελέγχουν τη δράση τους, επικοινωνούν μεταξύ τους, αλληλεπιδρούν τα μέρη τους κλπ, παρά στη δομή τους.
Εξέλιξη ονομάζεται ένα επιστημονικό μεθοδολογικό υπόδειγμα που ερμηνεύει την εμφάνιση των βιολογικών τύπων στο γήινο οικοσύστημα μέσω των αρχών της γενετικής διαφοροποίησης και της φυσικής επιλογής. Κατά τη δεκαετία του 1980 έλαβαν δημοσιότητα εξελικτικά μοντέλα επηρεασμένα από την κυβερνητική και μία παρενέργεια ήταν η διείσδυση εξελικτικών ιδεών στην επιστήμη συστημάτων. Έτσι προέκυψε μία τάση ερμηνείας της συστημικής αυτοοργάνωσης ως εφαρμογής των αρχών της εξέλιξης σε κάθε είδους συστήματα και όχι μόνο βιολογικά. Αυτή η επέκταση έγινε εφικτή χάρη στη διάδοση της αρχής της επιλεκτικής διατήρησης ως υποκείμενης κεντρικής αρχής της εξέλιξης. Με το εν λόγω σκεπτικό η εμφάνιση γαλαξιών, αστέρων, κυττάρων, οικοσυστημάτων, νοημοσύνης και κοινωνιών μπορεί να θεωρηθεί ως μία αλληλουχία φαινομένων αυθόρμητης ανάδυσης τα οποία προέκυψαν από διαδοχικές μετασυστημικές μεταβάσεις μέσω εγγενών εξελικτικών διαδικασιών. Κίνητρο πίσω από αυτές τις τάσεις υπήρξε η αντίληψη ότι η εξέλιξη δύναται να παράγει αυθόρμητα συστημικές δομές με υψηλή εσωτερική διαφοροποίηση και ολοκλήρωση των μερών τους, ουσιαστικά δηλαδή υψηλή πολυπλοκότητα.
Εφαρμογές
Στην τεχνητή νοημοσύνη πολυπρακτορικό σύστημα ονομάζεται ένα συνθετικό πολύπλοκο σύστημα, πιθανώς αυτοοργανούμενο, του οποίου τα δομικά μέρη, οι πράκτορες, συνεργάζονται ισότιμα για την επίλυση ενός εύρους προβλημάτων αλλά διατηρούν ένα βαθμό αυτονομίας. Κάθε πράκτορας έχει περιορισμένη γνώση του περιβάλλοντος και του ίδιου του συστήματος ενώ η ολική συμπεριφορά του τελευταίου αποτελεί τυπικό παράδειγμα φαινομένου ανάδυσης. Ο όρος αφορά συνθετικά συστήματα που δεν απαντώνται στη φύση, ταιριάζει όμως και με τη μοντελοποίηση φυσικών πολύπλοκων συστημάτων από τα οποία αντλεί έμπνευση (π.χ. αποικίες τερμιτών).
Συλλογική νοημοσύνη είναι ένα φαινόμενο ανάδυσης συμπεριφορών σε πολύπλοκα συστήματα οι οποίες αφορούν γνωστικές λειτουργίες ή ακόμα και ευφυΐα. Συλλογική νοημοσύνη μπορεί να παρατηρηθεί σε βιολογικά, ηλεκτρονικά ή και κοινωνικά συστήματα.
Νοημοσύνη σμήνους είναι ένας όρος της τεχνητής νοημοσύνης ο οποίος υποδηλώνει αυτοοργανούμενα, αποκεντρωμένα πολυπρακτορικά συστήματα με συλλογική νοημοσύνη.
Δείτε επίσης
Κατηγορία:Συστημική θεωρία
Another Lesson in Violence
Το Another Lesson in Violence είναι ζωντανά ηχογραφημένο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Century Media Records" τον Ιούλιο του 1997. Η ηχογράφηση του έγινε τέσσερις μήνες νωρίτερα στο κλαμπ "The Trocadero" του Σαν Φρανσίσκο. Η μίξη του ήχου έγινε στα "Hyde Street Studios" στις αρχές Απριλίου εκείνης της χρονιάς. Το 2007, επανεκδόθηκε σε μορφή βινυλίου στον περιορισμένο αριθμό των 500 αντιτύπων.
Το συγκεκριμένο άλμπουμ ήταν αποτέλεσμα της προσωρινής επανένωσης των Exodus, οι οποίοι διαλύθηκαν και πάλι ένα χρόνο αργότερα, για να επανενωθούν οριστικά το 2001. Στην αναφερόμενη περίοδο, τα φωνητικά ανέλαβε ο Πωλ Μπέιλοφ μετά από έντεκα χρόνια, ο Τομ Χάντινγκ επέστρεψε στα τύμπανα μετά την αποχώρηση του το 1989 και ο Τζακ Γκίμπσον ηχογράφησε για πρώτη φορά με το συγκρότημα.
Μέχρι το 2007, το συγκεκριμένο άλμπουμ είχε πουλήσει μόλις 8.700 αντίτυπα στις Ηνωμένες Πολιτείες.
Τραγούδια
1. Bonded by Blood (Holt, Baloff) - 3:34
2. Exodus (Holt, Baloff) - 4:29
3. Pleasuers of the Flesh (Baloff, Holt) - 8:14
4. And Then There Where None (Holt, Hunting) - 5:58
6. Seeds of Hate (Baloff, Holt) - 6:00
7. Deliver Us to Evil (Holt, Hunolt, Whitaker) - 8:29
8. Brain Dead (Baloff, Holt) - 5:22
9. No Love (Holt, Baloff) - 6:41
10. A Lesson in Violence (Holt, Hunolt) - 5:58
11. Impaler (Holt, Hammet, Baloff, Hunting) - 6:09
12. Strike of the Beast (Holt, Baloff) - 8:13
Τα μέλη του συγκροτήματος
Το "Another Lesson in Violence" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Exodus Κατηγορία:Άλμπουμ του 1997
Θίβα
Στην ελληνική μυθολογία με το όνομα Θίβα (με «ι») είναι γνωστή μία από τις Αμαζόνες που σκότωσε ο Ηρακλής στη χώρα τους στον Πόντο. Ο συγκεκριμένος τόπος όπου σκοτώθηκε ονομάσθηκε από αυτή Θίβα και οι κάτοικοί του Θίβιοι. Κατά την παράδοση (αναφ. Patsi-Garin) οι Θίβιοι «ήσαν βασκαντικοί και ολέθριοι», επειδή ακόμα και η αναπνοή τους προκαλούσε τον θάνατο σε αυτούς που πλησίαζαν κοντά τους.
Πηγές
Θιβα
Πανελλήνιο πρωτάθλημα στίβου γυναικών 1983
Πρωταθλητής σύλλογος αναδείχθηκε ο '''Γ.Σ. Ολύμπια Λεμεσού''' για τρίτη φορά στην ιστορία του με πολύ μεγάλη διαφορά από τους υπόλοιπους συλλόγους.
Βαθμολογία
* Βαθμολογήθηκαν συνολικά 29 σωματεία.
Αναφορές
Γυναικων Κατηγορία:Στίβος το 1983 Κατηγορία:Διοργανώσεις στίβου στην Αθήνα
Sveriges Television
Η εταιρία Sveriges Television (SVT) είναι η κρατική τηλεόραση της Σουηδίας. Επίσης είναι μέλος τής EBU και ιδρύθηκε το 1979.
Σε αντίθεση με την Ελλάδα, τα κανάλια της κρατικής σουηδικής τηλεόρασης έχουν μεγάλα ποσοστά τηλεθέασης, ενώ η εμπιστοσύνη των πολιτών προς αυτή είναι περισσότερο εμφανή σε ψηφοφόρους αριστερών κομμάτων.
Εξωτερικοί σύνδεσμοι
Κατηγορία:Επιχειρήσεις στη Σουηδία Κατηγορία:Μέσα Μαζικής Ενημέρωσης στη Σουηδία Κατηγορία:Μέλη της Ευρωπαϊκής Ραδιοτηλεοπτικής Ένωσης Κατηγορία:Επιχειρήσεις Μέσων Μαζικής Ενημέρωσης
Πάουνε
Το Πάουνε (σερβικά κυριλλικά: Пауне) είναι χωριό της Σερβίας, ευρισκόμενο εντός του εδάφους της Πόλεως του Βάλιεβο, η οποία ευρίσκεται εντός του Διαμερίσματος της Κόλουμπαρα. Κατά την απογραφή του 2011, αριθμούσε 509 κατοίκους.
Εξωτερικοί σύνδεσμοι
Κατηγορία:Οικισμοί του Βάλιεβο
Θερινή ώρα στην Αργεντινή
Από το 2009, η Αργεντινή δεν χρησιμοποιεί την θερινή ώρα και πλέον όλη η χώρα χρησιμοποιεί την ζώνη ώρας UTC-03:00.
Η επαρχία Σαν Λουίς χρησιμοποιούσε άλλη ζώνη ώρας σε σχέση με την υπόλοιπη χώρα και παλιά χρησιμοποίησε την θερινή ώρα μέχρι την απόφαση τον Απρίλιο 2010 να μην βάλουν χειμερινή ώρα και να μείνουν στην UTC-03:00 όλο το χρόνο.
Η πιο πρόσφατη περίοδος όπου η Αργεντινή χρησιμοποίησε την θερινή ώρα ήταν το 2007-2009. Μετά από μία περίοδο χωρίς θερινή ώρα, και μερικές επαρχίες χρησιμοποίησαν την θερινή ώρα για εξοικονόμηση ενέργειας. Για κάθε περίοδο, η κυβέρνηση αποφάσιζε για πόσο καιρό θα χρησιμοποιηθεί η θερινή ώρα, και δεν υπήρχαν ετήσιες ημερομηνίες.
Ιντούν
Σύμφωνα με την παράδοση η Ιντούν απήχθη κάποτε από ένα γίγαντα. Κατά την απουσία της οι Εσίρ άρχισαν να γερνούν μακρυά από τις ανανεωτικές ιδιότητες των μήλων της. Έτσι πίεσαν τον Λόκι να τη σώσει. Αφού μεταμφιέστηκε σε γεράκι κατάφερε να την κλέψει από τον Γίγαντα και να την μεταφέρει πίσω υπό την πιεστική καταδίωξη του μεταμφιεσμένου σε αετό γίγαντα.
Παραπομπές
Κατηγορία:Σκανδιναβική μυθολογία Κατηγορία:Μυθολογία Κατηγορία:Γερμανικός παγανισμός
Πέλεκυς του Αρκαλοχωρίου
thumb|240px|Ο πέλεκυς όπως εκτίθεται στο Αρχαιολογικό Μουσείο Ηρακλείου Ο Πέλεκυς του Αρκαλοχωρίου, είναι αρχαιολογικό εύρημα που ανακαλύφθηκε το 1934 από τον Σπυρίδωνα Μαρινάτο στη σπηλιά του Προφήτη Ηλία στο Αρκαλοχώρι της Κρήτης.
Εξωτερικοί σύνδεσμοι
Κατηγορία:Αρχαία τέχνη Κατηγορία:Αρχαία Κρήτη Κατηγορία:Μινωική τέχνη
1250
Η τρέχουσα σελίδα αφορά το έτος 1250 κατά το Γρηγοριανό ημερολόγιο
Θάνατοι
Κατηγορία:Έτη
Κομμουνιστικό Κόμμα Βουλγαρίας
Το Κομμουνιστικό Κόμμα Βουλγαρίας (ΚΚΒ) ήταν πολιτικό κόμμα το οποίο κυβερνούσε στη Λαϊκή Δημοκρατία της Βουλγαρίας την περίοδο 1946-1990. Ιδρύθηκε το 1919 ως συνεχιστής του Βουλγαρικού Σοδιαλδημοκρατικού Εργατικού κόμματος. Ανώτερο όργανο του ΚΚΒ ήταν το Συνέδριο. Για τη διεκπεραίωση της πολιτικής και της οργανωτικής δουλειάς μεταξύ των μελών, η Κεντρική Επιτροπή εκλέγει το Πολιτικό Γραφείο και τη Γραμματεία.
Στις 3 Απριλίου του 1990 το Συνέδριο του ΚΚΒ άλλαξε το όνομα του κόμματος σε Σοσιαλιστικό Κόμμα Βουλγαρίας. Μετά το 1990 άλλα κόμματα και συνδυασμοί πήραν το κόμμα ΚΚΒ και υποστηρίζουν πως είναι συνεχιστές του ΚΚΒ.
Εξωτερικοί σύνδεσμοι
Βουλγαρια Κατηγορία:Πολιτικά κόμματα της Βουλγαρίας Κατηγορία:Καταργημένα κομμουνιστικά κόμματα
Ιωάννης Σισίνης
Ο Ιωάννης Σισίνης (1850 - 1930) ήταν Έλληνας δικηγόρος, κτηματίας και βουλευτής.
Βιογραφικά στοιχεία
Ήταν γιος του Νικολάου Σισίνη, αξιωματικού του στρατού και βουλευτή. Από την πλευρά του πατέρα του ήταν απόγονος των οικογενειών Σισίνη και Αυγερινού και ήταν εγγονός του Γιαννάκη Σισίνη και δισέγγονος του Γεώργιου Αυγερινού. Αδέρφια του ήταν οι Γεώργιος Σισήνης, δήμαρχος Ήλιδος, και Δημήτριος Σισίνης, αντιστράτηγος του ελληνικού στρατού. Εξελέγη πρώτη φορά βουλευτής Ηλείας στις εκλογές του 1895 και επανεξελέγη σε αυτές του 1902, του 1905 και του 1906. Στις εκλογές του Αυγούστου 1910 επανεξελέγη βουλευτής Αχαΐας και Ηλείας καθώς και σε αυτές του Δεκεμβρίου 1915, του 1920 και του 1926. Υπήρξε επίσης πρόεδρος του δημοτικού συμβουλίου Ήλιδος.
Το 1911 πραγματοποιήθηκε συνάντηση στην οικία του στην Γαστούνη μεταξύ του Δημητρίου Γούναρη, του Παναγή Τσαλδάρη και του Πέτρου Πρωτοπαπαδάκη για την δημιουργία κόμματος με κοινή ιδεολογία.
Αναφορές
Κατηγορία:Βουλευτές Ηλείας Κατηγορία:Βουλευτές Αχαΐας-Ήλιδος Κατηγορία:Οικογένεια Αυγερινού
Σταθερή Ώρα Σαουδικής Αραβίας
δεξιά|μικρογραφία|300x300εσ|Χειμερινή ώρα Σαουδικής Αραβίας Η χειμερινή ώρα Σαουδικής Αραβίας είναι η ζώνη ώρας που χρησιμοποιείται στη Σαουδική Αραβία. Χρησιμοποιούν τη ζώνη ώρας UTC+03:00, ακόμη καθορίζεται από τον 45ο μεσημβρινό ανατολικά. Ακόμη, η Σαουδική Αραβία έχει το ανατολικότερο μέρος που χρησιμοποιεί τη χρονική ζώνη +3, με αποτέλεσμα κάποιες περιοχές θα έπρεπε να μετακινηθούν μια ώρα μπροστά.
Σαουδικη Ωρα
Ανρί Φελίξ Εμμανουέλ Φιλιποτώ
Βιογραφικά στοιχεία
Γεννήθηκε στις 3 Απριλίου 1815 στο Παρίσι και σπούδασε στη Σχολή Καλών Τεχνών του Παρισιού όπου υπήρξε μαθητής του Λεόν Κονιέ. Από το 1833 άρχισε να εκθέτει τα έργα του στο Σαλόν του Παρισιού.